钦定古今图书集成/明伦汇编/氏族典/第395卷 > 李石
## 钦定古今图书集成/明伦汇编/氏族典/第395卷 > 李石

按《金史李石传》：“石字子坚，辽阳人，贞懿皇后弟也。先
世仕辽为宰相，高祖仙寿尝脱辽主之舅于难，辽帝
常以李舅目之。父雏讹只，桂州观察使。石敦厚寡言。
天会二年，授世袭谋克，为行军猛安。八年，除礼宾副
使，转洛苑副使。天眷元年，为汴京都巡检使，历大名
少尹，累官景州刺史。海陵迁都燕京，石随例入见，除”
兴中少尹，托疾还乡里。世宗留守东京，石巡察城中。
《大定》元年，以定策功，为户部尚书，无何，拜参知政事。
世宗纳石女后宫，生郑王永蹈、卫绍王永济，是为元
妃李氏。三年，石罢为御史大夫。久之，封道国公。六年，
上幸西京，石与少詹事乌古论三合守卫中都宫阙。
七年，拜司徒兼太子太师。石司宪，既久年寖高，奏对
不称旨，以太保致仕，进封广平郡王。十六年，薨。子献
可、《逵可》。